text: TV-stjerne lokker brude til Vejle
  11 september 2015 kl. 09.43
  Manden der bliver kaldt Mr. Wedding og som er TV-stjerne i over 150 lande, giver i dag gode tips til vordende brude.
  Navnet er Randy Fenoli og den bedste beskrivelse af den amerikanske stjerne er, at han er brudekjolernes svar på Ole Henriksen.
  Sådan lyder det fra Brudekjolebutikken Pananyotis i Vejle, der i dag får fornemt besøg.
  Randy Fenoli er vært i et stort tv-program, der hedder "Say yes to the dress", og som bliver sendt i mere end 150 lande.
  Mr. Wedding vil i dag hjælpe med at finde frem til den helt rigtige drømmekjole og sørge for, at de kommende brude bliver helt klar til den store dag.
  Hvordan det foregår, kan du se mere om i TV SYD kl. 19.30
  